b'\n_START_ARTICLE_\nENCODE\n_START_SECTION_\nMotivaci\xc3\xb3 i significan\xc3\xa7a\n_START_PARAGRAPH_\nS\'estima que els humans tenim, aproximadament, 20,000 gens codificants de prote\xc3\xafnes (col\xc2\xb7lectivament conegudes com a exoma), les quals es figura que comprenen l\'1,5% de l\'ADN del genoma hum\xc3\xa0. L\'objectiu principal del projecte ENCODE \xc3\xa9s determinar el paper dels components restants del genoma, els quals, pel fet de no ser transcrits, tradicionalment eren referits amb el nom d\'"ADN escombraria"._NEWLINE_Aproximadament, el 90% de polimorfismes de nucle\xc3\xb2tids simples del genoma hum\xc3\xa0 es troben fora de regions codificants de prote\xc3\xafnes. L\'activitat i expressi\xc3\xb3 de gens codificants de prote\xc3\xafnes pot ser modulada a trav\xc3\xa9s del reguloma (el conjunt de components que regulen el programa transcripcional de les c\xc3\xa8l\xc2\xb7lules). Es creu que canvis en la regulaci\xc3\xb3 de l\'activitat d\'un gen poden alterar la s\xc3\xadntesi de prote\xc3\xafnes i, conseq\xc3\xbcentment, derivar en el desenvolupament de malalties. Determinar la localitzaci\xc3\xb3 d\'aquests elements reguladors i entendre la seva influ\xc3\xa8ncia en la transcripci\xc3\xb3 g\xc3\xa8nica podria revelar connexions entre variacions en l\'expressi\xc3\xb3 d\'un cert gen i el desenvolupament de malalties._NEWLINE_El prop\xc3\xb2sit del projecte ENCODE \xc3\xa9s possibilitar recursos a la comunitat cient\xc3\xadfica que permetin entendre millor de quina manera, la nautralesa del genoma, pot afectar la salut humana, a m\xc3\xa9s d\'estimular el desenvolupament de noves ter\xc3\xa0pies per prevenir i tractar malalties._NEWLINE_Avui dia, el projecte ha facilitat la identificaci\xc3\xb3 de nous elements reguladors de l\'ADN, proporcionant noves revelacions sobre l\'organitzaci\xc3\xb3 i regulaci\xc3\xb3 dels nostres gens i genoma. Un dels assoliments principals descrits pel consorci ha estat que el 80% del genoma hum\xc3\xa0 ha passat associar-se amb "almenys una funci\xc3\xb3 bioqu\xc3\xadmica"  Much of this functional non-coding DNA is involved in the regulation of the expression of coding genes. A m\xc3\xa9s, s\'ha demostrat que l\'expressi\xc3\xb3 de cadascun dels gens codificadors de prote\xc3\xafnes \xc3\xa9s controlada per m\xc3\xbaltiples llocs reguladors localitzats tant a prop com lluny del propi gen. Aquests resultats posen de manifest \xc3\xb1que la regulaci\xc3\xb3 g\xc3\xa8nica \xc3\xa9s molt m\xc3\xa9s complexa del que es creia pr\xc3\xa8viament.\n_START_SECTION_\nControv\xc3\xa8rsia\n_START_PARAGRAPH_\nUna de les cr\xc3\xadtiques m\xc3\xa9s severes que ha rebut el projecte rau en l\'afirmaci\xc3\xb3 que la major part del genoma \xc3\xa9s funcional. Una part de la comunitat cient\xc3\xadfica va acusar al projecte ENCODE d\'utilitzar una definici\xc3\xb3 de funcional excessivament liberal, anomenant funcional a tots aquells elements que s\xc3\xb3n transcrits._NEWLINE_El projecte tamb\xc3\xa9 ha estat durament criticat pel seu alt cost econ\xc3\xb2mic (aproximadament, suma un total de 400 milions de d\xc3\xb2lars). Una altra cr\xc3\xadtica important ha estat que els resultats no semblen justificar la quantitat de temps invertida en el projecte, i que el projecte mateix \xc3\xa9s essencialment inacabable; malgrat que sovint es compara amb el Projecte Genoma Hum\xc3\xa0, a difer\xc3\xa8ncia d\'aquest, l\'ENCODE no t\xc3\xa9 un punt d\'arribada evident._NEWLINE_Els autors simpatitzen amb les preocupacions de la comunitat cient\xc3\xadfica i, a la vegada, intenten justificar el seu esfor\xc3\xa7 concedint entrevistes i explicant detalls sobre el projecte, no nom\xc3\xa9s al p\xc3\xbablic cient\xc3\xadfic, sin\xc3\xb3 tamb\xc3\xa9 a la premsa de masses. Tamb\xc3\xa9 reivindiquen que, des que es va comprendre que l\'ADN \xc3\xa9s el material hereditari de la vida fins que es va resoldre la seq\xc3\xbc\xc3\xa8ncia del genoma hum\xc3\xa0, va passar m\xc3\xa9s de mig segle; de manera que el seu pla pel pr\xc3\xb2xim segle \xc3\xa9s arribar a entendre la pr\xc3\xb2pia seq\xc3\xbc\xc3\xa8ncia.'